यह बड़ी विडम्बना है कि मनुष्य धर्म-अधर्म, भला-बुरा, पाप-पुण्य, नफा-नुकसान आदि सब कुछ जानते हुए भी गलत काम करने लग जाता है और इस सृष्टि का सबसे दुःखी जीव बन जाता है। अपना जीवन सुधारने के लिए मनुष्य को सात प्रकार की शुद्धि करनी चाहिए, जिससे धर्म में सिद्धि मिल सके। ये सात शुद्धि हैं- देश शुद्धि, काल शुद्धि, मंत्र शुद्धि, देह शुद्धि, विचार शुद्धि, इन्द्रिय शुद्धि एवं द्रव्य शुद्धि। अतः जीवन में सर्वत्र शुद्धि हो, तभी मनुष्य का जीवन सार्थक हो पाता है।